Pielikums

Jelgavas valstspilsētas pašvaldības

domes 21.12.2023. lēmumam Nr.13/8

JELGAVAS VALSTSPILSĒTAS PAŠVALDĪBAS

KULTŪRAS PADOMES NOLIKUMS

*Izdots saskaņā ar*

*Pašvaldību likuma 50.panta pirmo daļu un*

 *Valsts pārvaldes iekārtas likuma*

*73.panta pirmās daļas 1.punktu*

1. Vispārīgie jautājumi
2. Jelgavas valstspilsētas pašvaldības Kultūras padomes nolikums (turpmāk – nolikums) nosaka Jelgavas valstspilsētas pašvaldības Kultūras padomes (turpmāk – Kultūras padome) mērķi, uzdevumus, tiesības, struktūru un darba organizēšanas kārtību.
3. Kultūras padome ir Jelgavas valstspilsētas pašvaldības domes (turpmāk – Dome) izveidota Jelgavas valstspilsētas pašvaldības (turpmāk – pašvaldība) institūcija, kas darbojas saskaņā ar šo nolikumu un citiem normatīvajiem aktiem.
4. Kultūras padome darbojas Domes kārtējā sasaukuma pilnvaru laikā. Kultūras padomes sastāvu apstiprina 3 (trīs) mēnešu laikā pēc jaunievēlētās domes pirmās sēdes sasaukšanas.
5. Kultūras padomes mērķis, uzdevumi un tiesības

4. Kultūras padomes mērķis ir veicināt ar kultūras attīstību saistītu jautājumu risināšanu un nodrošināt pašvaldības atbalsta sniegšanu kultūras norisēm Jelgavas valstspilsētā, tai skaitā veicināt mākslas un kultūras tradīciju iedzīvināšanu valstspilsētas kultūrvidē, sabiedrības iesaistīšanu kultūras dzīvē, apzināt un saglabāt kultūras mantojumu un atbalstīt jaunrades procesus.

1. Kultūras padomes uzdevumi:
	1. veicināt kultūras politikas attīstību un vērtēt kultūras procesu norisi pašvaldībā;
	2. definēt kultūras darba prioritātes noteiktam laika periodam;
	3. piešķirt pašvaldības dotāciju Jelgavas valstspilsētas amatiermākslas kolektīviem saskaņā ar Domes apstiprināto kārtību;
	4. katru gadu vienu vai vairākas reizes gadā (atkarībā no pašvaldības dotācijas apjoma) organizēt kultūras pasākumu projektu konkursu (turpmāk – Konkurss), izdot Konkursa nolikumu, noteikt kritērijus un izvērtēt Konkursam iesniegtos projektus un lemt par pašvaldības līdzfinansējuma piešķiršanu projektu realizācijai.
2. Kultūras padomei ir tiesības:
	1. pieprasīt no valsts un pašvaldību institūcijām, kā arī privātpersonām informāciju, kas nepieciešama Kultūras padomes uzdevumu izpildei;
	2. uzaicināt piedalīties Kultūras padomes sēdēs speciālistus un citas personas.
3. **Kultūras padomes struktūra**
4. Kultūras padomi 10 (desmit) locekļu sastāvā, tai skaitā Kultūras padomes priekšsēdētāju, apstiprina Dome.
5. Kultūras padomes sastāvs:
	1. Kultūras padomes priekšsēdētājs – Jelgavas valstspilsētas pašvaldības domes priekšsēdētāja vietnieks sociālo lietu, veselības aizsardzības, kultūras, izglītības un sporta jautājumu programmā;
	2. Kultūras padomes priekšsēdētāja vietnieks – pašvaldības izpilddirektora vietnieks.
	3. Kultūras padomes locekļi:
		1. 3 (trīs) Jelgavas valstspilsētas pašvaldības iestādes “Kultūra” pārstāvji;
		2. Jelgavas valstspilsētas pašvaldības iestādes „Jelgavas izglītības pārvalde” pārstāvis;
		3. Jelgavas valstspilsētas pašvaldības iestādes “Sabiedriskais centrs” pārstāvis;
		4. Jelgavas valstspilsētas pašvaldības iestādes „Ģ.Eliasa Jelgavas Vēstures un mākslas muzejs” pārstāvis;
		5. Jelgavas valstspilsētas pašvaldības iestādes „Jelgavas Pilsētas bibliotēka” pārstāvis;
		6. Jelgavas valstspilsētas pašvaldības iestādes “Jelgavas reģionālais tūrisma centrs” pārstāvis.
6. Pašvaldības izpilddirektora vietnieks pilda Kultūras padomes priekšsēdētāja pienākumus viņa prombūtnes laikā.
7. **Kultūras padomes darba organizēšana**
8. Kultūras padomes organizatorisko un tehnisko apkalpošanu nodrošina Jelgavas valstspilsētas pašvaldības iestāde „Kultūra”.
9. Kultūras padomes sekretāru norīko pašvaldības izpilddirektors ar rīkojumu.
10. Kultūras padomes priekšsēdētājs:

12.1. organizē un vada Kultūras padomes darbu;

12.2. sasauc un vada Kultūras padomes sēdes;

12.3. kontrolē pieņemto lēmumu izpildi;

12.4. pārstāv Kultūras padomi attiecībās ar valsts un pašvaldību institūcijām un privātpersonām.

1. Kultūras padomes sēde var notikt, ja tajā piedalās vairāk nekā puse no Kultūras padomes locekļiem. Lēmumu pieņem ar klātesošo Kultūras padomes locekļu balsu vairākumu. Ja balsis sadalās līdzīgi, izšķirošā ir Kultūras padomes priekšsēdētāja balss.
2. Kultūras padomes sēdes tiek protokolētas. Protokolu paraksta Kultūras padomes priekšsēdētājs un sekretārs.

Domes priekšsēdētājs A.Rāviņš